Беларускі саюз мастакоў, які арганізаваў выставу, разглядае яе не як шараговы выставачны праект, а як творчую акцыю нацыянальнага маштабу, якая мае на ўвазе далейшы выхад беларускіх мастакоў на еўрапейскую і сусветную мастацкую арэну, каб прадставіць Беларусь на міжнародных выставах, конкурсах, пленэрах і ў іншых творчых праектах. Акрамя таго, арганізатары экспазіцыі спадзяюцца, што выстава дазволіць прарваць замкнёнае кола мастацкага асяродку і выйсці насустрач беларускаму гледачу.